b"\n_START_ARTICLE_\nLouis-Auguste de Bourbon, duce du Maine\n_START_SECTION_\nPrimii ani\n_START_PARAGRAPH_\nLouis-Auguste de Bourbon s-a n\xc4\x83scut la Castelul Saint-Germain-en-Laye la 31 martie 1670.  A fost numit Louis dup\xc4\x83 tat\xc4\x83l s\xc4\x83u  \xc8\x99i Auguste dup\xc4\x83 \xc3\xaemp\xc4\x83ratul roman Augustus Un proces similar a fost pentru fra\xc8\x9bii s\xc4\x83i Louis-C\xc3\xa9sar \xc8\x99i Louis-Alexandre._NEWLINE_Imediat dup\xc4\x83 na\xc8\x99terea sa, Louis-Auguste a fost dat \xc3\xaen grija uneia dintre cuno\xc8\x99tin\xc8\x9bele mamei lui, v\xc4\x83duva Madame Scarron, care l-a dus \xc3\xaentr-o cas\xc4\x83 de pe rue de Vaugirard, l\xc3\xa2ng\xc4\x83 Palatul Luxemburg din Paris. Fra\xc8\x9bii lui, Louis-C\xc3\xa9sar (mai t\xc3\xa2rziu Conte de Vexin) \xc8\x99i Louise-Fran\xc3\xa7oise (Mademoiselle de Nantes), de asemenea, au fost adu\xc8\x99i acolo dup\xc4\x83 na\xc8\x99tere. \xc3\x8en 1674, celor trei copii s-a al\xc4\x83turat sora lor nou-n\xc4\x83scut\xc4\x83 Louise Marie Anne de Bourbon (Mademoiselle de Tours). Mama lor, care tr\xc4\x83ia cu regele la Versailles, s-a v\xc4\x83zut rareori cu copiii ei. _NEWLINE_La 19 decembrie 1673, c\xc3\xa2nd Louis-Auguste avea trei ani, Ludovic al XIV-lea \xc8\x99i-a recunoscut copii cu Madame de Montespan. Louis-Auguste a primit titlul de duce du Maine. Fra\xc8\x9bii s\xc4\x83i Louis-C\xc3\xa9sar \xc8\x99i Louise-Fran\xc3\xa7oise de asemenea au primit titluri \xc3\xaen aceea\xc8\x99i zi._NEWLINE_P\xc3\xa2n\xc4\x83 \xc3\xaen momentul recunoa\xc8\x99terii, a devenit clar c\xc4\x83 unul dintre picioarele sale va fi mai scurt dec\xc3\xa2t cel\xc4\x83lalt. \xc3\x8en prim\xc4\x83vara urm\xc4\x83toare, Madame Scarron l-a dus s\xc4\x83 consulte un faimos vraci la Antwerp. Regele a instruit guvernanta s\xc4\x83 c\xc4\x83l\xc4\x83toreasc\xc4\x83 incognito cu fiul s\xc4\x83u dincolo de frontiera franceza. Vizita a fost un e\xc8\x99ec. \xc3\x8en anul urm\xc4\x83tor, Louis-Auguste a f\xc4\x83cut o alt\xc4\x83 c\xc4\x83l\xc4\x83torie \xc3\xaencheiat\xc4\x83 cu un e\xc8\x99ec, de data aceasta la apele Bareges, un mic or\xc4\x83\xc8\x99el din Pirinei._NEWLINE_Cel mai mare inamic de la Curte al t\xc3\xa2n\xc4\x83rului duce du Maine era cumnata tat\xc4\x83lui s\xc4\x83u, ducesa de Orl\xc3\xa9ans, cunoscut\xc4\x83 la curte ca Madame. \xc3\x8en faimoasa ei coresponden\xc8\x9b\xc4\x83 unde a descris via\xc8\x9ba la Versailles, Madame a sus\xc8\x9binut c\xc4\x83 du Maine nu este fiul regelui:_NEWLINE_Mi-e u\xc8\x99or s\xc4\x83 cred c\xc4\x83 contele de Toulouse este fiul regelui; dar am crezut \xc3\xaentotdeauna c\xc4\x83 ducele du Maine este fiul lui Terme [un membru de la curte], care este un tic\xc4\x83los \xc8\x99i cel mai mare povestitor de la Curte_NEWLINE_\xc3\x8en 1674, la v\xc3\xa2rsta de patru ani, Louis-Auguste \xc8\x99i fra\xc8\x9bii s\xc4\x83i au fost oficial introdu\xc8\x99i la Curtea de la Versailles. \xc3\x8en acela\xc8\x99i an, a fost f\xc4\x83cut colonel-general al g\xc4\x83rzii elve\xc8\x9biene. De asemenea a fost f\xc4\x83cut Grand Ma\xc3\xaetre de France, un titlu care mai t\xc3\xa2rziu va fi de\xc8\x9binut de viitorul s\xc4\x83u cumnat, ducele de Bourbon._NEWLINE_A fost prezent la na\xc8\x99terea surorii sale, Fran\xc3\xa7oise-Marie de Bourbon, la Castelul Maintenon \xc3\xaen mai 1677. Ludovic al XIV-lea nu \xc8\x99i-a ascuns dragostea pentru t\xc3\xa2n\xc4\x83rul du Maine, fiul s\xc4\x83u favorit, acord\xc3\xa2ndu-i titluri \xc8\x99i cadouri \xc8\x99i angaj\xc3\xa2nd cei mai buni tutori pentru el. Fran\xc3\xa7ois-Henri de Montmorency, duce de Luxembourg, un faimos strateg militar s-a ocupat de preg\xc4\x83tirea militar\xc4\x83 a copilului. \xc3\x8en ciuda acestui lucru, Louis-Auguste n-a fost niciodat\xc4\x83 mai mult de un soldat mediocru._NEWLINE_\xc3\x8en 1680, regele i-a acordat fiului s\xc4\x83u titlu de prin\xc8\x9b de Bourbon, r\xc4\x83spl\xc4\x83tind-l cu un statut chiar mai mare dec\xc3\xa2t recunoa\xc8\x99terea \xc3\xaen fa\xc8\x9ba Cur\xc8\x9bii. \xc3\x8en plus fa\xc8\x9b\xc4\x83 de aceste titluri, regele \xc8\x99i Madame de Montespan au \xc8\x99antajat pe veri\xc8\x99oara primar\xc4\x83 a regelui, La Grande Mademoiselle, s\xc4\x83 cedeze o parte din mo\xc8\x99iile \xc8\x99i titlurile ei pentru ducele du Maine \xc3\xaen schimbul eliber\xc4\x83rii unui iubit \xc3\xaentemni\xc8\x9bat, ducele de Lauzun. Ca rezultat, Louis-Auguste a devenit Conte d'Eu, prin\xc8\x9b de Dombes \xc8\x99i Duce d'Aumale. De asemenea, el a fost numit guvernator al Languedoc \xc8\x99i a fost distins cu Ordinul Duhului Sf\xc3\xa2nt._NEWLINE_\xc3\x8en aprilie 1684, Louis-Auguste a avut onoarea s\xc4\x83 reprezinte Fran\xc8\x9ba la nunta Ducelui de Savoia cu veri\xc8\x99oara primar\xc4\x83 a lui Louis-Auguste, Anne Marie d'Orl\xc3\xa9ans.\n_START_SECTION_\nC\xc4\x83s\xc4\x83torie\n_START_PARAGRAPH_\nMai multe mirese poten\xc8\x9biale au fost luate \xc3\xaen considerare pentru el, inclusiv veri\xc8\x99oara lui primar\xc4\x83, \xc3\x89lisabeth Charlotte d'Orl\xc3\xa9ans, singura fiic\xc4\x83 a unchiului s\xc4\x83u, Monsieur \xc8\x99i a du\xc8\x99mancei lui, Madame, care a fost \xc3\xaengrozit\xc4\x83 de perspectiva ca fiica ei s\xc4\x83 se c\xc4\x83s\xc4\x83toreasc\xc4\x83 cu un bastard._NEWLINE_Marele Cond\xc3\xa9, o rud\xc4\x83 mai \xc3\xaendep\xc4\x83rtat\xc4\x83 a regelui, primul prin\xc8\x9b de s\xc3\xa2nge, a fost dispus s\xc4\x83 treac\xc4\x83 cu vederea discrepan\xc8\x9ba \xc3\xaen privin\xc8\x9ba statutului social. Ducelui du Maine i s-a permis s\xc4\x83 aleag\xc4\x83 \xc3\xaentre trei fete nem\xc4\x83ritate ale fiului lui Cond\xc3\xa9, ducelui d'Enghien. El a ales-o pe Louise B\xc3\xa9n\xc3\xa9dicte, Mademoiselle de Charolais._NEWLINE_La 19 mai 1692, Louis-Auguste \xc8\x99i Anne Louise B\xc3\xa9n\xc3\xa9dicte s-au c\xc4\x83s\xc4\x83torit la Palatul Versailles. Slujba a fost prezidat\xc4\x83 de cardinalul de Bouillon iar invitatul de onoare a fost regele exilat Iacob al II-lea al Angliei. Madame de Montespan, care a c\xc4\x83zut din gra\xc8\x9biile regelui dup\xc4\x83 Afacerea otr\xc4\x83vurilor nu a participat la nunta fiului ei. Ducele du Maine a primit cadou de la tat\xc4\x83l s\xc4\x83u un milion de livre la nunt\xc4\x83. Mariajul s-a dovedit a fi unul nefericit._NEWLINE_Louise B\xc3\xa9n\xc3\xa9dicte a sim\xc8\x9bit ru\xc8\x99inea \xc3\xaen timpul c\xc4\x83s\xc4\x83toriei cu un l\xc3\xa9gitim\xc3\xa9 de France care, a fost adesea necredincios. Ca mire \xc8\x99i mireas\xc4\x83 am\xc3\xa2ndoi aveau un handicap fizic. Cuplul a avut trei copii. Fiica lor, botezat\xc4\x83 la Versailles la 9 aprilie 1714 a fost cunoscut\xc4\x83 drept Mademoiselle du Maine \xc8\x99i numit\xc4\x83 Louise-Fran\xc3\xa7oise de Bourbon._NEWLINE_\xc3\x8en 1707, Madame de Montespan a murit iar ducele du Maine a mo\xc8\x99tenit o mare parte din averea ei, inclusiv castelul Clagny construit pentru ea de tat\xc4\x83l ei \xc3\xaen apropiere de castelul de la Versailles. Spre deosebire de fra\xc8\x9bii lui mai mici, ducele nu \xc8\x99i-a exprimat nici o emo\xc8\x9bie sau remu\xc8\x99c\xc4\x83ri la pierderea mamei."